62019TJ0157_INF
Presuda Općeg suda (četvrto vijeće) od 10. veljače 2021. – Şanli/Vijeće
(predmet T-157/19)
„Zajednička vanjska i sigurnosna politika – Mjere ograničavanja protiv određenih osoba i subjekata s ciljem borbe protiv terorizma – Zamrzavanje financijskih sredstava – Popis osoba, skupina i subjekata na koje se primjenjuje zamrzavanje financijskih sredstava i gospodarskih izvora – Zadržavanje tužiteljeva imena na popisu – Obveza obrazlaganja”
1.
Sudski postupak – Akt kojim se pokreće postupak – Formalni zahtjevi – Određivanje predmeta spora – Sažeti prikaz iznesenih razloga – Apstraktno izlaganje – Nedopuštenost – Fleksibilno tumačenje
(Poslovnik Općeg suda, čl. 76. t. (d))
(t. 24., 25.)
2.
Akti institucija – Obrazloženje – Obveza – Doseg – Posebne mjere ograničavanja protiv određenih osoba i subjekata u okviru borbe protiv terorizma – Zamrzavanje financijskih sredstava – Minimalni zahtjevi
(čl. st. 2. UFEU-a; Povelja Europske unije o temeljnim pravima, čl. 41. st. 2. t. (c); Zajedničko stajalište Vijeća 2001/931; Odluka Vijeća (ZVSP) 2019/25; Uredbe Vijeća br. 2580/2001 i 2019/24]
(t. 36.-40.)
3.
Zajednička vanjska i sigurnosna politika – Posebne mjere ograničavanja protiv određenih osoba i subjekata u okviru borbe protiv terorizma – Zamrzavanje financijskih sredstava – Obveza obrazlaganja – Doseg – Obrazloženje – Zadržavanje tužiteljeva imena na spornim popisima koji se temelje na njegovoj povezanosti s PKK-om i njegovom kvalifikacijom kao skupine ili subjekta koji je počinio teroristička djela – Poništenje akata Vijeća kojima se PKK ponovno uvrštava na popise za zamrzavanje financijskih sredstava između 2014. i 2017. – Nedostatno obrazloženje
(čl. 296. UFEU-a; Odluka Vijeća (ZVSP) 2019/25; Uredba Vijeća 2019/24)
(t. 53.-56., 60.-64.)
4.
Sudski postupak – Akt kojim se pokreće postupak – Formalni zahtjevi – Određivanje predmeta spora – Zahtjev za naknadu štete, koji je prvi put istaknut u replici – Nedopuštenost
(čl. 268. i 340. UFEU-a; Poslovnik Općeg suda, čl. 76. t. (d))
(t. 70.-72.)
Predmet
S jedne strane, zahtjev na temelju članka 263. UFEU-a za poništenje Odluke Vijeća (ZVSP) 2019/25 od 8. siječnja 2019. o izmjeni i ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2018/1084 (SL 2019., L 6, str. 6.) i Provedbene uredbe Vijeća (EU) 2019/24 od 8. siječnja 2019. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2018/1071 (SL 2019., L 6, str. 2.), u dijelu u kojem se odnose na tužitelja i, s druge strane, zahtjev na temelju članka 268. UFEU-a za naknadu štete koju je tužitelj navodno pretrpio uslijed tih akata.
Izreka
1.
Poništavaju se Odluka Vijeća (ZVSP) 2019/25 od 8. siječnja 2019. o izmjeni i ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2018/1084 i Provedbena uredba Vijeća (EU) 2019/24 od 8. siječnja 2019. o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem borbe protiv terorizma i o stavljanju izvan snage Provedbene uredbe (EU) 2018/1071, u dijelu u kojem se odnose na Dalokaya Şanlija.
2.
Tužba se odbija u preostalom dijelu.
3.
Vijeću Europske unije nalaže se snošenje, osim vlastitih, troškova Dalokaya Şanlija.
4.
Kraljevina Nizozemska snosit će vlastite troškove.